Dikopano tša Ditšhabatšhaba tša 1963 tša “Ditaba tše Dibotse tša Neng le Neng” _ Dibidio
Bogela dibidio tše kopana tša filimi ya go tšea diiri tše pedi yeo hlamilwego ka 1963 yeo e bontšhitšwego Dihlatse tša Jehofa lefaseng ka bophara. Mathomong Seisemane go ya go Sesotho sa Leboa shoe
Phetolelo ya shoe ka go Sesotho sa Leboa Mathomong Seisemane go ya go Sesotho sa Leboa old days
Phetolelo ya old days ka go Sesotho sa Leboa Phetolelo ya friction ka go Sesotho sa Leboa
mohuta wa maatla ao a diregago ge dilo di tsikitlana goba di kgohlana lwantšhana _ Phetolela ya Sesotho sa Leboa go ya go Seisemane - Oxford Dictionaries
Re dula re lwantšhana le ditutuetšo tše mpe maphelong a rena. Didirišwa tša go ithuta Beibele
Tirelo ya Rena ya Mmušo
Bokgobapuku bja Inthaneteng
Ditaba go ya ka Dinaga
Tša Molao go ya ka Dinaga
Dipotšišo Tšeo di Botšišwago Kudu ka Dihlatse tša Jehofa
Mediro ya Dihlatse tša Jehofa
Lefaseng ka Moka
Tše di latelago
TABA YA LETLAKALA LA KA NTLE Na Batho ba tla Senya Lefase ka mo go Feletšego?
DIHLOGO TŠE DINGWE TŠA INTHANETENG
Mmušo wa Modimo ke Eng?
Dihlatse tša Jehofa
Dilo tše di Lego Gona
Dikgatišo tše di Lego Gona
Bophelo bjo bo Putsago Tirelong ya Modimo
Ke ile ka rekiša kgwebo ya ka gomme ka fetša nako e ntši ke le tirelong le mmulamadibogo yo, ka ge badiredi ba nako e tletšego ba Dihlatse tša Jehofa ba bitšwa bjalo. Ka May 1948, ke ile ka kolobetšwa kopanong ya selete Lepatlelong la dipapadi la Cow Palace kua San Francisco, California. Ka morago ngwageng woo ka ba mmulamadibogo.
Ge nako e dutše e tšwela pele, ke ile ka kgopela Dihlatse gore di etele mma. O ile a amogela molaetša gomme kapejana ya ba Hlatse ya Jehofa. Go sa šetšwe kganetšo go tšwa go ditho tša lapa la gabo, o ile a dula a botegela Modimo ka nako e telele go fihla lehung la gagwe. Ga go na ditho tše dingwe tša lapa lešo tšeo e ilego ya ba Dihlatse.
Ka 1950, ke ile ka hudugela Grand Junction, kua Colorado, moo ke kopanego le Billie. O belegwe ka 1928 gomme o gotše nakong ya Tšhaparego e Kgolo. Mmagwe, Minnie, o be a mmalela Beibele bošegong bjo bongwe le bjo bongwe a bonega ka lebone leo le bego le panyapanya la parafene. Ge a be a na le nywaga e mene, Billie o be a šetše a kgona go bala gomme a tseba dikanegelo tše dintši tša Beibele ka hlogo. Nywageng ya morago ya bo-1940, ka morago ga gore mmagwe a ithute Beibele le Dihlatse, o ile a ithuta gore dihele ga se lefelo la go hlokofatša batho, eupša ke lebitla. (Mmoledi 9:5, 10) Minnie le monna wa gagwe e ile ya ba Dihlatse.
Ka 1949, Billie o ile a boa kholetšheng kua Boston gomme a thoma go ithuta Beibele a tiišitše. Go e na le gore e be morutišigadi, o ile a phetha ka go neela bophelo bja gagwe go Modimo. O kolobeditšwe ka 1950 kopanong ya ditšhabatšhaba ya Dihlatse tša Jehofa Yankee Stadium kua New York. E se kgale ka morago ga moo re ile ra kopana, ra nyalana, gomme ra ba tirelong ya nako e tletšego re le mmogo.
Re thomile kua Eugene, Oregon, moo re ilego ra dira bagwera ba bantši ba bophelo ka moka. Ka 1953 ra hudugela Grants Pass, Oregon, go yo thuša phuthego e nyenyane ya moo. Ka moragonyana ngwageng woo re ile ra laletšwa klaseng ya bo-23 ya Gilead e lego sekolo sa Dihlatse sa go tlwaetša baromiwa, seo se lego kgauswi le South Lansing, kua New York, mo e ka bago dikhilomithara tše 400 ka leboabodikela bja New York City.
Holo ya Mmušo ya mathomo kua Bauru, ka 1955—lefelo la go hirišwa leo le nago le leswao leo ke le pentilego
Ka morago ga go dula lebakanyana feela, nna le Billie mmogo le baromiwa ba bangwe ba babedi, re ile ra ya Bauru, kua São Paulo, go yo thoma legae le lefsa la baromiwa. Toropo yeo e be e na le badudi ba fetago 50 000 gomme re be re le Dihlatse tša mathomo moo.
Ngwageng o latelago ka 1956, re ile ra laletšwa kopanong ya selete kua Santos, São Paulo. Dihlatse tše ka bago tše 40 go tšwa phuthegong ya rena di ile tša tla kopanong ka setimela. Ge re boela Bauru, ke ile ka hwetša lengwalo leo le bego le nkabela go yo hlankela ke le molebeledi wa mosepedi go yo etela diphuthego tša Dihlatse tša Jehofa. Seo e ile ya ba mathomo a modiro wa nywaga e ka bago e 25 kua Brazil, ke ralala le naga yeo e kgolo.
Ka ngwaga o tee feela, re be re na le sehlopha se mafolofolo sa bagoeledi ba Mmušo kua Bauru
Mehleng yeo go tšea maeto go be go le thata. Re be re sepela go phatša naga yeo ka moka ka pese, setimela, karikana, paesekele le ka maoto. Ye nngwe ya ditoropo tšeo re di etetšego la mathomo e be e le Jaú kua São Paulo. Ge re le moo moruti yo mongwe o ile a re lwantšha.
O ile a bolela gore: “Le ka se bolele le ‘dinku tša ka’ ka Beibele!”.
Re ile ra fetola ka gore: “Ga se tša gago, ke tša Modimo.”
Seo se re thabišitšego kudu ka modiro wa rena wa bosepedi, e be e le nako e kgahlišago yeo re e feditšego le Dihlatse tše dingwe ge re be re lokišeletša dikopano tše dikgolo. Ka bo-1970, ke ile ka ba Ie tokelo ya go hlankela ke le molebeledi wa kopano Lepatlelong le legolo la Morumbi. Go ile gwa dirwa kgoeletšo diphuthegong tše lekgolo tša lefelong la kgauswi gore go romelwe batho ba lesome go tšwa phuthegong e nngwe le e nngwe go tlo hlwekiša lepatlelo bošegong bja pele ga kopano.
Ge babapadi ba kgwele ya maoto ba tloga lepatlelong leo bošegong bjoo, ba ile ba kwera Dihlatse ka gore: “Bonang basadi ba banyenyane ba swere mafsielo le mebopo.” Lega go le bjalo, ge go fihla bošegogare lepatlelo ka moka le be le hlwekile! Molaodi wa lepatlelo o ile a bolela ka go makala gore: “Go ka be go tšere sehlopha sa ka sa go hlwekiša beke ka moka go dira seo lena Dihlatse le se dirilego ka diiri tše mmalwa feela!”
Ka 1980 tate o ile a hlokofala, gomme kapejana ka morago ga moo re ile ra boela United States go yo hlokomela mma kua Fremont, California. Re ile ra hwetša mošomo wa go hlwekiša meago bošego gomme ra tšwela pele re le babulamadibogo le go thuša sehlopha seo se bolelago Sepotokisi tikologong yeo. Ka morago ra hudugela kgauswi le San Joaquin Valley, moo re thomilego go nyaka batho bao ba bego ba bolela Sepotokisi tikologong e kgolo go thoma Sacramento go ya Bakersfield. Ga bjale go na le diphuthego tše ka bago tše lesome tša Sepotokisi kua California.
Ka morago ga lehu la mma ka 1995, re ile ra hudugela Florida go yo hlokomela tatago Billie go fihla lehung la gagwe. Mmago Billie o be a hlokofetše ka 1975. Ka 2000, re ile ra hudugela lefelong la komelelo la molala ka borwabodikela bja Colorado ke moka ra hlankela mo re dira boboledi ka mehla go Maamerika a setlogo a Manavajo le Maute. Ka manyami, Billie o ile a hlokofala ka February 2014.
Ba Ile ba Ikgafa go tšwa Pelong—Kua Brazil
September 2014 _ Na Batho ba tla Senya Lefase ka mo go Feletšego?
MOROKAMI September 2014 _ Na Batho ba tla Senya Lefase ka mo go Feletšego?
Ntšha Moneelo wa go Thekga Modiro wa Rena wa Lefase ka Bophara